b'\n_START_ARTICLE_\nPeplos Kore\n_START_PARAGRAPH_\nPeplos Kore en Kore-skulptur fra arkaisk tidsperiode ca. 530 f.Kr. Den er rundt 1,80 meter h\xc3\xb8y, hogd ut av marmor fra Paros. Skulpturen ble funnet p\xc3\xa5 Akropolis i 1884 og er i dag p\xc3\xa5 Akropolis Museum.\n_START_SECTION_\nNavnet\n_START_PARAGRAPH_\nPeplos var en enkel kvinnedrakt av ull uten s\xc3\xb8mmer, som ble holdt sammen over skuldrene. Men det var ogs\xc3\xa5 den drakten som kvinnene i antikkens Athen sydde til gudinnen Athene hvert \xc3\xa5r, en gave som uttrykte byens takk for velstanden._NEWLINE_Kore (gresk: \xce\xba\xcf\x8c\xcf\x81\xce\xb7, \xc2\xabpike\xc2\xbb; flertall korai) eller som hun ogs\xc3\xa5 ble kalt Persefone, var fruktbarhetsgudinnen Demeters datter med Zeus. Kore er ogs\xc3\xa5 navnet p\xc3\xa5 en type greske statuer av unge kvinner fra Arkeisk tid i gresk kunst._NEWLINE_Skulpturen ble navngitt Peplos Kore fordi man mente at hun bar en peplos; senere er det blitt reist tvil om dette.\n_START_SECTION_\nBeskrivelse\n_START_PARAGRAPH_\nPeplos Kore-skulpturen ble funnet i 1884 i en utgraving tett ved Erekhtheion p\xc3\xa5 Akropolis. Det er funnet 14 andre korai p\xc3\xa5 Akropolis. De ble alle kastet da perserne i sesongen 480\xe2\x80\x93479 f.Kr. herjet Athen og \xc3\xb8dela Akropolis._NEWLINE_Alle koroi b\xc3\xa6rer kl\xc3\xa6r. Forskerne er uenige i hvilken type kl\xc3\xa6r Peplos Kore-skulpturen b\xc3\xa6rer; noen mener fortsatt at det er en peplos, men p\xc3\xa5 det tidspunktet hun er laget, var peplos blitt umoderne. Derfor mener noen forskere at hun ikke var en offergave, som de andre 14 korai p\xc3\xa5 Akropolis, men en gudinne. Man gjetter p\xc3\xa5 enten Artemis eller Athene. Hun har som andre skulpturer fra samme periode det arkaiske smilet._NEWLINE_P\xc3\xa5 Peplos Kore-skulpturen er det spor etter maling. Malingen har bleknet siden utgravningen. Kl\xc3\xa6rne er dekorert med et gr\xc3\xb8nn- og hvitm\xc3\xb8nstret b\xc3\xa5nd. Under er det en bl\xc3\xa5 khiton og huller p\xc3\xa5 hodet tyder p\xc3\xa5 at hun hadde en meniskos, noe som ogs\xc3\xa5 tyder p\xc3\xa5 at hun er en gudinne. Det er ukjent hva hun holder i sin venstre h\xc3\xa5nd.\n_START_SECTION_\nOpprinnelse\n_START_PARAGRAPH_\nDet antas at det var skulpt\xc3\xb8ren Faidimos som framstilte Peplos Kore.'